ཅང་པ་གྲོང་སྡེའི་གྲོང་འགོའི་གཡོན་ཕྱོགས་སུ་ཁང་རྙིང་ཆེན་པོ་ཞིག་ཡོད་པ་དེ་ནི་གནའ་དུས་སུ་ས་ཆ་འདི་དབང་བསྒྱུར་མཁན་གྱི་ཁང་པ་རེད།ད་བར་ཧ་ལམ་ལོ་ངོ་སུམ་བརྒྱ་འདས་ཟིན་ཞེས་པའང་བདེན་ཁ་ཆེ་སྟེ།གནས་འདི་ནས་ཕྱོགས་བཞི་མཚམས་བརྒྱད་གསལ་པོར་མཐོང་ཐུབ་པ་དང་།རྩིག་པའི་ངོས་ལ་བོའུ་ཁུང་ངམ་མདའ་ཁུང་ཡང་མང་པོ་འདུགཁང་རྙིང་ནང་བོའུ་སོགས་དེ་སྔོན་གྱི་མཚོན་ཆ་དང་སྤྱོད་ཆས་རྙིང་པ་ཉར་ཚགས་བྱས་ཡོད་ཟེར་ཡང་ཉིན་དེར་སྒོ་བརྒྱབ་ཡོད་པས་ནང་དུ་མ་ཐར།ཁང་པའི་གཡོན་ཕྱོགས་ན་ཡོད་པའི་ཐང་ཆེན་དེ་ནི་ཨེར་སུག་བོད་པ་ཚོས་དུས་ཆེན་གཏོང་བའི་སྐབས་སུ་གླུ་ལེན་བྲོ་འཁྲབ་བྱེད་ས་དེ་རེད་འདུགཐང་ཆེན་གྱི་དཀྱིལ་དུ་ཐང་ཤིང་ཞིག་ཡོད་པ་དེ་ནི་བུད་མེད་ཀྱི་ལྷ་ཤིང་རེད་ཟེར།ཐང་ཤིང་དེ་ཧ་ལས་དགོས་པའི་སྦོམ་པོ་དང་མཐོན་པོ་མ་རེད་མོད།རྒྱང་ནས་བལྟས་ན་དངོས་གནས་བུད་མེད་ཅིག་དང་ཧ་ཅང་འདྲ་སྟེ།མགོ་རྒྱབ་ཀྱི་སྐྲ་དང་བྲང་གཞུང་གི་ནུ་མ།ཁོག་སྨད་བཅས་དངོས་སུ་བརྐོས་པ་ལྟར་དུ་སྣང་།ཐང་ཆེན་གྱི་གཡས་ཕྱོགས་ཀྱི་ལུང་པ་ནང་གཞུང་རྟ་སྦོམ་ལ་ཡལ་ག་རྒྱས་པའི་ཤིང་སྡོང་ཞིག་ཡོད་པ་དེ་ནི་སྐྱེས་པའི་ལྷ་ཤིང་རེད་ཟེར་ཡང་ངས་མིའི་བཟོ་ལྟ་དང་འདྲ་བའི་རྣམ་པ་ཞིག་མ་མཐོང་།